雜說
【唐】韓愈
''雜說一·《龍說》''
龍噓氣成雲，雲固弗靈於龍也.然龍乘是氣，茫洋窮乎玄間，薄日月，伏光景，感震電，神變化，水下土，汩陵穀，雲亦靈怪矣哉.
雲，龍之所能使為靈也.若龍之靈，則非雲之所能使為靈也.然龍弗得雲，無以神其靈矣.失其所憑依，信不可歟.异哉！其所憑依，乃其所自為也.
易曰：“雲從龍.”既曰：“龍，雲從之矣.”
''杂说二《医说》''
善医者,不视人之瘠肥,察其脉之病否而已矣；善计天下者,不视天下之安危,察其纪纲之理乱而已矣.天下者,人也；安危者,肥瘠也；纪纲者,脉也.脉不病,虽瘠不害；脉病而肥者,死矣.通于此说者,其知所以为天下乎!夏、殷、周之衰也,诸侯作而战伐日行矣.传数十王而天下不倾者,纪纲存焉耳.秦之王天下也,无分势于诸侯,聚兵而焚之,传二世而天下倾者,纪纲亡焉耳.是故四支虽无故,不足恃也,脉而已矣；四海虽无事,不足矜也,纪纲而已矣.忧其所可恃,惧其所可矜,善医善计者,谓之天扶与之.《易》曰：“视履考祥.”善医善计者为之.
''雜說三《崔山君傳》''
談生之為《崔山君傳》，稱鶴言者，豈不怪哉！然吾觀於人，其能盡其性而不類於禽獸异物者希矣，將憤世嫉邪長往而不來者之所為乎？昔之聖者，其首有若牛者，其形有若蛇者，其喙有若鳥者，其貌有若蒙其者.彼皆貌似而心不同焉，可謂之非人邪？即有平肋曼膚，顏如渥丹，美而很者，貌則人，其心則禽獸，又惡可謂之人邪？然則觀貌之是非，不若論其心與其行事之可否為不失也.怪神之事，孔子之徒不言，餘將特取其憤世嫉邪而作之，故題之雲爾.
''雜說四《馬說》''
世有伯樂，然後有千里馬.千里馬常有，而伯樂不常有.故雖有名馬，只辱於奴隸人之手，駢死於槽櫪之間，不以千里稱也.
馬之千里者，一食或盡粟一石.食馬者，不知其能千里而食也.是馬也，雖有千里之能，食不飽，力不足，才美不見外，且欲與常馬等不可得，安求其能千里也！
策之不以其道，食之不能盡其材，鳴之而不能通其意，執策而臨之曰：“天下無馬.”嗚呼！其真無馬邪？其真不知馬也！